**Нова сграда**

 07.01.2011 година, Ивановден – сбъдва се мечтата на жителите на кв. „Комлука”!

 Читалище „Христо Ботев 1897” влиза в нова сграда!

 Разговорите по темата за построяване на ново читалище започват още през 2003 година, видно от протоколите от заседания на настоятелството. Следват години на продължителни разговори, убеждаване, проучване на мнението на гражданите на квартала, търсене на подкрепа от страна на общинската администрация и Общински съвет - Сливен, обсъждане на проекти. Движеща сила, довела до реализацията на проекта е Иван Благоев – юрист, виден общественик и член на настоятелството на читалището. Той е изцяло подкрепен от читалищното настоятелство с председател Невена Богданова, а Йовка Тодорова- секретар и Маргарита Иванова – библиотекар се заемат с необходимата организационна работа.

 До ………………….20.. година, когато кмета на Сливен по това време Йордан Лечков внася предложение до Общински съвет за замяна на имот –частна общинска собственост с имот – частна собственост и Решение ……………на Общинския съвет . / ***Снимки 1, 2 – Предложение и Решение/***

 Проектирането на новата сграда е възложено на колектив с ръководител, известният сливенски архитект Станимир Стамов и членове –инж. Младен Младенов /конструктор/, инж.Иван Каравелов /ОВК/, инж. Цонка Стоянова /ВиК/, инж. Даниела Хаджиилиева /част електро/, инж. Петя Каравелова /част ГЕ/ и инж. Петроний Петров /част ВП/.

 Строител на обекта е също сливенска фирма - „Стройинженеринг” ООД гр. Сливен, а технически ръководител на обекта е инж. Стефан Христов Стефанов, един от съдружниците във фирмата изпълнител. Строителният надзор е възложен на фирма „НОВЕЛ” ЕООД, гр. Сливен, представлявана от инж. Стефко Шевкенов.

На 03.05.2010 година гл. архитект на Община Сливен, арх. Лора Йовчева издава Разрешение за строеж № 95. /***Снимка 3/ .*** Следва първа копка в края на май 2010 година /***Снимка 4/.*** Срокът за изпълнение обекта, съгласно договора е 7 месеца.

Откриването на новата сграда е на 07.01.2011 година /Ивановден/ и е знаменателно събитие не само за жителите на квартала, но и на целия град. Повече от 40 години в града не е строена читалищна сграда.

Церемонията е тържествена и вълнуваща. Сградата е осветена от Негово Високо Преосвещенство Сливенския Митрополит Иоаникий, а лентата е прерязана от инвеститора Иван Благоев, и председателя на Общински съвет – Сливен – Мария Григорова. На празника присъстват също областният управител на област Сливен Марин Кавръков , зам. Кметът на Община Сливен Радост Костова, общински съветници, председателят на Общонародна фондация „Христо Ботйов” Боян Ботйов, жители на квартала, приятели на читалището. / ***Снимки 5,6,7,8/***